section_heading: Životopis
paragraph_text: U svibnju 1950. postaje jugoslavenski konzul i savjetnik misije pri Ujedinjenim narodima u New Yorku. Od 1956. do 1964. godine načelnik je Grupe za analizu i planiranje pri Državnom sekretarijatu za inozemne poslove u Beogradu. Sudjeluje u pripremama za prvu konferenciju nesvrstanih 1961. u Beogradu i u radu druge konferencije 1964. u Kairu. U Indoneziji je ambasador od 1965. godine, za vrijeme Suhartovog vojnog prevrata i svrgnuća predsjednika Sukarna.